CELEX: 62019TN0740
Language: ro
Date: 2019-10-31 00:00:00
Title: Cauza T-740/19: Acțiune introdusă la 31 octombrie 2019 – Laird/Comisia

27.1.2020   
            
            
               RO
            
            
               Jurnalul Oficial al Uniunii Europene
            
            
               C 27/38
            
         
      Acțiune introdusă la 31 octombrie 2019 – Laird/Comisia
      (Cauza T-740/19)
      (2020/C 27/46)
      Limba de procedură: engleza
      
         Părțile
      
      
         Reclamantă: Laird Ltd (Londra, Regatul Unit) (reprezentanți: C. Quigley, barrister, și D. Gillespie, solicitor)
      
         Pârâtă: Comisia Europeană
      
         Concluziile
      
      Reclamanta solicită Tribunalului:
      
                  —
               
               
                  anularea Deciziei Comisiei C(2019) 2526 final din 2 aprilie 2019 privind ajutorul de stat SA.44896;
               
            
                  —
               
               
                  cu titlu subsidiar, anularea articolului 2 din decizia atacată, în măsura în care acesta se aplică reclamantei;
               
            
                  —
               
               
                  cu titlu mai subsidiar, anularea articolului 2 din decizia atacată în ceea ce privește orice ajutor acordat în perioada anterioară datei de 24 noiembrie 2017, în măsura în care acesta se aplică reclamantei;
               
            
                  —
               
               
                  obligarea Comisiei la plata cheltuielilor de judecată efectuate de reclamantă.
               
            
         Motivele și principalele argumente
      
      În susținerea acțiunii, reclamanta invocă trei motive.
      
                  1.
               
               
                  Primul motiv, întemeiat pe nelegalitatea articolului 1 din decizia atacată pentru motivele următoare, în măsura în care acesta privește stabilirea faptului că exonerarea referitoare la finanțarea grupurilor (EFG) constituie un avantaj (economic) în sensul articolului 107 alineatul (1) TFUE, care rezultă în special din:
                  
                              i.
                           
                           
                              neluarea în considerare de către Comisie a următoarelor aspecte: contextul istoric al introducerii normelor privind societățile străine controlate (SSC) în sistemul de impozitare a întreprinderilor din Regatul Unit, limitările impuse Regatului Unit prin aplicarea dreptului Uniunii, în special a libertății de stabilire, teritorialitatea și alte motive de politică pentru structura normelor SSC introduse în Taxation (International and Other Provisions) Act 2010 [Legea privind impozitarea (internațională și alte dispoziții) din 2010] și sfera suveranității fiscale a statelor membre, inclusiv Regatul Unit, la elaborarea normelor privind SSC;
                           
                        
                              ii.
                           
                           
                              afirmația Comisiei potrivit căreia caracterul opțional al cererii prevăzute în partea 9A capitolul 9 din Legea privind impozitarea (internațională și alte dispoziții) din 2010 constituie un tratament favorabil care conferă un avantaj.
                           
                        
            
                  2.
               
               
                  Al doilea motiv, întemeiat pe nelegalitatea articolului 1 din decizia atacată pentru motivele următoare, în măsura în care acesta privește constatarea faptului că EFG constituie un avantaj selectiv în sensul articolului 107 alineatul (1) TFUE, care rezultă în special din următoarele fapte:
                  
                              i.
                           
                           
                              în ceea ce privește cadrul de referință relevant:
                              
                                          a.
                                       
                                       
                                          identificarea eronată de către Comisie a cadrului de referință ca fiind compus exclusiv din normele privind SSC și/sau exclusiv partea 9A capitolul 5 din Legea privind impozitarea (internațională și alte dispoziții);
                                       
                                    
                                          b.
                                       
                                       
                                          aprecierea eronată de către Comisie a obiectivului sistemului de referință ca fiind exclusiv impozitarea profiturilor obținute din activități și active din Regatul Unit care au fost deturnate în mod artificial din Regatul Unit, fără a ține seama dacă tranzacțiile vizate relevante dau naștere într-adevăr riscului de erodare a bazei de impozitare din Regatul Unit;
                                       
                                    
                        
                              ii.
                           
                           
                              în ceea ce privește determinarea unei derogări de la cadrul de referință:
                              
                                          a.
                                       
                                       
                                          aprecierea eronată de către Comisie a relevanței și a importanței funcțiilor de conducere semnificative;
                                       
                                    
                                          b.
                                       
                                       
                                          aprecierea eronată de către Comisie a comparabilității relațiilor de creditare eligibile cu împrumuturi (i) acordate părților afiliate rezidente din Regatul Unit și (ii) acordate terților;
                                       
                                    
                                          c.
                                       
                                       
                                          faptul că Comisia s-a întemeiat în mod nelegal pe Directiva (UE) 2016/1164 a Consiliului (1);
                                       
                                    
                                          d.
                                       
                                       
                                          faptul că evaluarea de către Comisie a riscurilor comparabile referitoare la încălcarea libertății de stabilire pentru categoriile de SSC scutite și nescutite de la obligațiile de plată a fost eronată;
                                       
                                    
                        
                              iii.
                           
                           
                              în ceea ce privește justificarea pentru presupusa derogare:
                              
                                          a.
                                       
                                       
                                          decizia eronată a Comisiei potrivit căreia justificarea referitoare la necesitatea ca sistemul să fie gestionabil și administrabil nu se extindea asupra funcțiilor de conducere semnificative;
                                       
                                    
                                          b.
                                       
                                       
                                          decizia eronată a Comisiei potrivit căreia EFG nu era justificată prin trimiterea la respectarea libertății de stabilire.
                                       
                                    
                        
            
                  3.
               
               
                  Al treilea motiv, întemeiat pe nelegalitatea articolului 2 din decizia atacată pentru motivul încălcării încrederii legitime și al încălcării principiilor securității juridice și proporționalității. Cu titlu subsidiar, se susține că recuperarea nu ar trebui dispusă în ceea ce privește orice ajutoare acordate prin intermediul EFG înainte de 24 noiembrie 2017, atunci când Comisia a publicat decizia de deschidere a procedurii.
               
            
         (1)  – Directiva (UE) 2016/1164 a Consiliului din 12 iulie 2016 de stabilire a normelor împotriva practicilor de evitare a obligațiilor fiscale care au incidență directă asupra funcționării pieței interne (JO 2016, L 193, p. 1).